พระราชบัญญัติรถยนตร์ (ฉบับที่ 8) พุทธศักราช 2481
พระราชบัญญัติ
พระราชบัญญัติ
รถยนต์
(ฉบับที่๘)
พุทธศักราช
๒๔๘๑
-----------
 
ในพระปรมาภิไธยสมเด็จพระเจ้าอยู่หัวอานันทมหิดล
  คณะผู้สำเร็จราชการแทนพระองค์
 
(ตามประกาศประธานสภาผู้แทนราษฎร
  ลงวันที่ ๔ สิงหาคม
พุทธศักราช ๒๔๘๐)
  อาทิตย์ทิพอาภา
  พล. อ. เจ้าพระยาพิชเยนทร
โยธิน
 
ตราไว้ ณ วันที่ ๑ มีนาคม พุทธศักราช ๒๔๘๑
  เป็นปีที่ ๕๐ ในรัชกาลปัจจุบัน
 โดยที่สภาผู้แทนราษฎรลงมติว่า
สมควรแก้ไขเพิ่มเติมบทบัญญัติบางมาตราใน
พระราชบัญญัติบางมาตราในพระราชบัญญัติรถยนต์
 จึงมีพระบรมราชโองการให้ตราพระราชบัญญัติขึ้นไว้
โดยคำแนะนำและยินยอม
ของสภาผู้แทนราษฎร ดังต่อไปนี้

 มาตรา
๑ พระราชบัญญัตินี้ให้เรียกว่า
"พระราชบัญญัติรถยนต์ (ฉบับที่ ๘) 
พุทธศักราช ๒๔๘๑"

 มาตรา
๒ ให้ใช้พระราชบัญญัตินี้
ตั้งแต่วันที่ ๑ เมษายน พุทธศักราช ๒๔๘๒ 

เป็นต้นไป

 มาตรา
๓ ให้ยกเลิกความในมาตรา ๖
แห่งพระราชบัญญัติรถยนต์ (ฉบับที่ ๗) 
พุทธศักราช ๒๔๗๙ และให้ใช้ความต่อไปนี้แทน
 "มาตรา
๒๓ ภาษีรถยนต์มีอัตราประจำปี ดังนี้
 ๑)
รถยนต์ส่วนบุคคล รถยนต์สาธารณะ และรถยนต์สำหรับลากจูง ให้เก็บตาม
น้ำหนักของรถยนต์โดยอัตราต่อไปนี้

[ดูข้อมูลจากภาพกฎหมาย]

 ในการคำนวณน้ำหนักให้รวมน้ำหนักของรถ
และเครื่องอุปกรณ์ที่ติดอยู่กับตัวรถ
ตามปกติ แต่ไม่รวมน้ำหนักน้ำมัน เชื้อเพลิง, น้ำมันเครื่อง,
น้ำ และเครื่องมือประจำรถ
 ๒)
รถพ่วงนอกจากบังคับไว้ในอนุมาตรา ๔ และ ๕ คันละยี่สิบบาท
 ๓)
รถแทร๊กเตอร์รับจ้าง ให้ในการเกษตร คันละสิบบาท
 ๔)
รถจักรยานยนต์ คันละห้าบาท และรถพ่วงของรถจักรยานยนต์ คันละสามบาท
 ๕)
รถยนต์ หรือรถพ่วงซึ่งใช้ล้ออย่างอื่น นอกจากล้อยางกลวง
ให้เก็บภาษีเพิ่มขึ้นจากอัตราที่กำหนดไว้อีกร้อยละยี่สิบบาท"

 มาตรา
๔ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตาม
พระราชบัญญัตินี้

ผู้รับสนองพระบรมราชโองการ
 พิบูลสงคราม
  นายกรัฐมนตรี

[รก.๒๔๘๑/-/๙๔๗/๑ มีนาคม ๒๔๘๑]

 ชไมพร/พิมพ์
 ๓๑/๐๗/๒๕๔๔